ร้านนี้อยู่ตรงซอยท่าดินแดง16ค่ะ มีทั้งข้าวต้มปลา แล้วก็อาหารตามสั่ง เป็นร้านขนาดหนึ่งคูหา คนก็ค่อนข้างเยอะนะคะ มากันเรื่อยๆ เรื่องที่จอดรถนี่ใครเอารถมาออกจะลำบากสักหน่อย เพราะว่าหาที่จอดยากนิดนึงค่ะ วันนี้เราสั่งเป็นอาหารตามสั่งค่ะ ก็มีต้มยำปลา ปูผัดผงกระหรี่ แล้วก็ผัดผักบุ้ง รสชาติก็ใช้ได้นะคะ ส่วนข้าวต้มปลาเนี่ยซื้อกลับบ้าน อร่อยดีค่ะ เราชอบมากกว่าพวกกับข้าวอีก ข้าวเค้านิ่ม แต่ไม่เละ ปลาก็สดไม่คาว ซุปก็รสดี ไม่ต้องปรุงเลยค่ะ